

**GLAVNI GRAD-PODGORICA**

**SLUŽBA KOMUNALNE POLICIJE**

**P R O G R A M R A D A**

**SLUŽBE KOMUNALNE POLICIJE ZA 2024. GODINU**

**Novembar 2023. godine**

Na osnovu člana 32 Odluke o organizaciji i načinu rada uprave Glavnog grada ("Službeni list Crne Gore - opštinski propisi", br. 38/18, 43/18, 6/20, 10/20, 36/21, **5/22,** 30/23, 42/23), u skladu sa članom 5 Uputstva o izradi godišnjeg programa rada i izvještaja o radu br. 01-018/23-9540 od 22. novembra 2023. godine, v.d. Načelnika Službe komunalne policije, po pribavljenoj saglasnosti Gradonačelnice br. 01-018/24-1019 od 02. 02. 2024. godine, donosi

**P R O G R A M R A D A**

**SLUŽBE KOMUNALNE POLICIJE ZA**

**2024. GODINU**

Ovaj Program sadrži pregled poslova kojima se ostvaruju funkcije Službe komunalne policije, osnovnu sadržinu poslova, način izvršenja i nosioce poslova, rokove za izvršenje i druga pitanja vezana za vršenje programiranih poslova, koje će Služba komunalne policije, obavljati tokom 2024.godine.

Poslovi koje sadrži ovaj Program proizilaze iz djelokruga rada Službe komunalne policije koji je utvrđen odredbama člana 16 Odluke o organizaciji i načinu rada uprave Glavnog grada – Podgorice ("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23).

Program rada je koncipiran u skladu sa odredbama člana 66, 67, 68 i 69 iste Odluke o organizaciji i načinu rada uprave Glavnog grada – Podgorice ("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23).

1. **POSLOVI IZ OSNOVNE DJELATNOSTI**
2. **I NORMATIVNO - PRAVNA GRUPA POSLOVA**

**1. Iniciranje izmjena, učestvovanje u pripremi propisa nad čijom primjenom komunalni nadzor vrši Služba komunalne policije**

U slučajevima donošenja, izmjena i dopuna zakona iz oblasti koje su u nadležnosti Službe komunalne policije, ista će dostaviti izjašnjenje na nacrte i predloge izmjena i dopuna odluka i propisa iz nadležnosti Glavnog grada, u skladu sa zakonskim rješenjima, saglasno odredbama člana 16 st. 1 tač.1 Odluke o organizaciji i nalinu rada uprave Glavnog grada("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23), kojim je propisano da: „Služba komunalne policije vrši poslove kojima se obezbjeđuje praćenje i sprovođenje zakona i propisa donesenih na osnovu zakona u oblasti komunalnog nadzora i održavanja komunalnog reda, prekršajnog postupka i u drugim oblastima u kojima vrši komunalni nadzor i održava komunalni red; izjašnjavanje na nacrte i predloge zakona, drugih propisa i planskih dokumenata u ovim oblastima”.

**Nosilac poslova**: Sektor za normativno – pravne

tehničko-analitičke i stručne

poslove i Načelnik Službe

komunalne policije

**Rok**: Kontinuirano

1. **II STRUČNO-IZVRŠNI POSLOVI**

**1. Postupanje po primjedbama, predlozima i pritužbama**

Postupanje po pritužbama i primjedbama pravnih lica i preduzetnika na rad Službe komunalne policije, kada smatraju da im je povrijedjeno neko pravo, ili im je nanijeta šteta, saglasno odredbama člana 16 st. 1 tač.9 i 10 Odluke o organizaciji i nalinu rada uprave Glavnog grada("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23), kojim je propisano da: „Služba komunalne policije vrši poslove kojima se obezbjeđuje: vođenje upravnog postupka za slobodni pristup informacijama i drugih upravnih postupaka u skladu sa zakonom; postupanje po inicijativama građana iz djelokruga službe”.

**Nosilac poslova:**Načelnik Službe

komunalne policije

**Rok:** Kontinuirano

**2.Vođenje postupka za slobodni pristup informacijama u posjedu Službe komunalne policije**

Pravni osnov za vođenje postupka, odnosno rješavanje po zahtjevima za slobodni pristup informacijama je Zakon o slobodnom pristupu informacijama. ("Službeni list CG"br. 44/12, 30/17), saglasno odredbama člana 16 st. 1 tač.9 Odluke o organizaciji i nalinu rada uprave Glavnog grada("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23), kojim je propisano da: „Služba komunalne policije vrši poslove kojima se obezbjeđuje: vođenje upravnog postupka za slobodni pristup informacijama i drugih upravnih postupaka u skladu sa zakonom”.

**Nosilac poslova**: Ovlašćeno lice za postupanje po

zahtjevima za slobodan

pristup informacijama

**Rok:** Kontinuirano

**3. Zastupanje Službe komunalne policije** **pred nadležnim Sudom za prekršaje**

U Sektoru za normativno-pravne, tehničko-analitičke i stručne poslove se vrše poslovi zastupanja Službe komunalne policije pred nadležnim Sudom za prekršaje, po zahtjevima za sudsko odlučivanje u vezi sa prekršajnim nalozima izdatim od strane komunalnih policajaca Službe komunalne policije, u skladu sa odredbama 110 st. 1 Zakona o prekršajima ("Službeni list CG", br. 1/11, 6/11 i 39/11, 32/14, 43/17 i 51/17) kojim je propisano da su stranke u prekršajnom postupku:ovlašćeni podnosilac zahtjeva ( Služba komunalne policije, preko predstavnika, po ovlašćenju) i okrivljeni.

**Nosilac poslova**: Sektor za normativno – pravne

tehničko-analitičke i stručne

poslove

**Rok:** Kontinuirano

**4. Sprovođenje postupka prinudne naplate po konačnim i izvršnim prekršajnim nalozima Službe komunalne policije** **Glavnog grada**

Saglasno odredbama člana 236Zakona o prekršajima ("Službeni list CG", br. 1/11, 6/11 i 39/11, 32/14, 43/17 i 51/17), Služba komunalne policije je odgovorna za izvršenje i praćenje izvršenja novčanih kazni i drugih mjera izrečenih prekršajnim nalogom. U Sektoru za normativno-pravne, tehničko-analitičke i stručne poslove se u kontinuitetu vrše poslovi prinudne naplatepo konačnim i izvršnim prekršajnim nalozima Službe komunalne policije Glavnog grada.

**Nosilac poslova**: Sektor za normativno – pravne

tehničko-analitičke i stručne

poslove

**Rok:** Kontinuirano

1. **Donošenje registra rizika za radna mjesta Službe komunalne policije**

Pravni osnov za donošenje registra rizika sadržan je u čl.1 7 Zakona o zaštiti i zdravlju na radu ( " Službeni list CG", 34/14 i 44/18).

Registrom rizika se utvrđuju moguće vrste opasnosti i štetnosti, a na osnovu kojih se vrši procjena rizika, te način i mjere za otklanjanje rizika, kao i utvrđivanje obaveze donosioca Akta o procjeni rizika da vrši izmjenu Akta u slučaju pojave svake nove opasnosti i promjene nivoa rizika u procesu rada.

**Akt:** Načelnik Službe komunalne policije

**Rok**: I kvartal 2023. godine

**Nosilac poslova**: Sektor za normativno – pravne

tehničko-analitičke i stručne

poslove

Sektor za vršenje

komunalnog nadzora

i održavanje komunalnog reda

1. **Izvještaj o radu Službe komunalne policije za 2023. godinu**

Izvještaj sadrži uvod, pregled preduzetih mjera u vršenju komunalnog nadzora iz domena nadležnosti Službe komunalne policije, saradnju sa ostalim organima, organizacijama i drugim subjektima, ocjenu stanja i predlog mjera.

Članom 33 Odluke o organizaciji i načinu rada uprave Glavnog grada ("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23) propisano je da organi i službe jednom godišnje podnose Gradonačelnici izvještaj o radu i stanju u oblasti za koju su osnovane u skladu sa posebnim uputstvom Gradonačelnice.

Članom 13 stav 2 Uputstva Gradonačelnice o izradi godišnjeg programa rada i izvještaja o radu propisano je da starješina organa uprave, odnosno rukovodilac posebne i stručne službe dostavlja Gradonačelnici izvještaj o radu za prethodnu godinu, po prethodno pribavljenom mišljenju glavnog administrator, najkasnije do kraja februara tekuće godine za prethodnu godinu.

**Tema:** za Gradonačelnicu

i Glavnog administratora

**Rok:** I kvartal 2024.godine

**Nosilac poslova**:Sektor za normativno – pravne

tehničko-analitičke i stručne poslove

Sektor za vršenje komunalnog nadzora

i održavanje komunalnog reda

Načelnik Službe komunalne policije

1. **Izrada Programa rada Službe komunalne policije za 2025.godinu**

Članom 32 Odluke o organizaciji i načinu rada uprave Glavnog grada ("Službeni list Crne Gore - opštinski propisi", br. 38/18, 43/18, 6/20, 10/20, 36/21, 5/22, 30/23, 42/23) propisano je da organi i službe donose godišnji program rada u skladu sa posebnim uputstvom Gradonačelnice.

Članom 7 stav 3 Uputstva Gradonačelnice o izradi godišnjeg programa rada i izvještaja o radu br. 01-018/23-9540 od 22. novembra 2023. godine propisano je da se program koji je usaglašen sa pravnim mišljenjem Sekretarijata za lokalnu samoupravu i saradnju sa civilnim društvom, i zajedno sa mišljenjem istog Sekretarijata, dostavlja Gradonačelnici radi davanja saglasnosti.

**Akt:** za Gradonačelnicu

**Rok:** IV kvartal 2024.godine do 15 decembra

**Nosilac poslova**: Načelnik Službe komunalne policije

1. **Izrada Izvještaj o ostvarivanju funkcije i sprovođenju Programa rada Službe komunalne policije**

Pravni osnov za izradu Izvještaja sadržan u čl. 16 Uputstva Gradonačelnice o izradi godišnjeg programa rada i izvještaja o radu br. 01-018/23-9540 od 22. novembra 2023. godine kojim je propisana obaveza organa uprave da kvartalno dostavljaju Gradonačelnici i Glavnom administratoru **Izvještaj o ostvarivanju funkcije i sprovođenju Programa rada Službe komunalne policije**.

**Tema:** za Gradonačelnicu i Glavnog

administratora

**Rok:** kvartalno

**Nosilac poslova**:Sektor za normativno – pravne

tehničko-analitičke i stručne

poslove

Sektor za vršenje komunalnog

nadzora i održavanje komunalnog

reda Načelnik Službe komunalne

policije

1. **III. KONTROLNA GRUPA POSLOVA**
2. **Komunalni nadzor i preduzimanje mjera i radnji iz nadležnosti Službe komunalne policije**

Vršenje komunalnog nadzora i preduzimanje mjera i radnji sprovode komunalni policajci Službe komunalne policije u skladu sa Zakonom o komunalnoj policiji ("Službeni list CG", br. 57/14 i 34/19), Zakonom o komunalnim djelatnostima ("Službeni list CG", br.55/16, 74/16, 02/18, 66/19 i 140/22), Zakon o prekršajima ("Službeni list CG", br. 1/11, 6/11 i 39/11, 32/14, 43/17 i 51/17) i ovlašćenjima utvrdjenim drugim propisima

**Nosilac poslova:** - Sektor za vršenje

komunalnog nadzora

i održavanje komunalnog reda

**Rok:** kontinuirano

**II. ADMINISTATIVNI POSLOVI**

1. **I Informatički poslovi**

Informatički i drugi poslovi administrativne prirode koji se odnose na zavođenje prekršajnih naloga izdatih od strane komunalnih policajaca, praćenje postupanja po istim nalozima, vođenje statistike o dinamici izdavanja i broju izdatih prekršajnih naloga kroz Registar novčanih kazni i prekršajne evidencije Ministarstva pravde Crne Gore.

Računovodstveno – finansijski poslovi za potrebe Službe komunalne policije, sistematizovanje i stručno – tehnička obrada podataka u cilju izrade baze podataka za privremene objekte, sa grafičkim prikazom po lokacijama i informacionom podlogom sa podacima o vlasniku, nazivu i tipu objekta, lokaciji, odobrenju nadležnog organa, rokom važnosti odobrenja.

**Nosilac poslova**: Sektor za normativno – pravne

tehničko-analitičke i stručne

poslove

**Rok:** kontinuirano

